पूर्व प्रधानमंत्री एचडी देवेगौड़ा (HD Devegowda) मंगलवार को राज्यसभा चुनावों के लिए नामांकन दाखिल करेंगे। इस फैसले का स्वागत करते हुए कांग्रेस अध्यक्ष सोनिया गांधी ने उन्हें बधाई दी है। कर्नाटक में राज्यसभा की 4 सीटें हैं। इसके लिए नामांकन दाखिल करने की आखिरी तारीख 9 जून है।
 19 जून को होने वाले राज्यसभा चुनाव में कर्नाटक से 87 वर्षीय एचडी देवेगौड़ा ने अपना नामांकन भरने का फैसला लिया है। ' यह जानकारी उनके बेटे और पूर्व मुख्यमंत्री एचडी कुमारास्वामी ने सोमवार को ट्वीट के जरिए दी। उन्होंने बताया कि पूर्व प्रधानमंत्री ने कांग्रेस अध्यक्ष सोनिया गांधी, कई राष्ट्रीय नेताओं व पार्टी विधायकों के आग्रह पर यह फैसला लिया है।
 कर्नाटक कांग्रेस के अध्यक्ष डीके शिवकुमार ने जनता दल (सेक्युलर) के नेता एचडी देवगौड़ा के राज्यसभा चुनाव में समर्थन की बात पर कहा कि हमने एक प्रत्याशी राज्यसभा के लिए उतारने का फैसला किया है। हमारी पार्टी के नेता तय करेंगे कि बाकी बचे हुए कांग्रेस विधायक किसे वोट देंगे।
 JD(S) की विधानसभा में 34 सीट है जो राज्यसभा में सीट जीतने के लिए पर्याप्त नहीं है और इसे कांग्रेस की जरूरत होगी। जीतने के लिए कम से कम 44 वोटों की जरूरत है। यदि देवेगौड़ा को जीत मिलती है तो राज्यसभा में उनकी दोबारा एंट्री होगी। पहली बार वे प्रधानमंत्री के तौर पर 1996 में यहां पहुंचे थे। 2019 के लोकसभा चुनाव में भाजपा के जीएस बासवराज ने उन्हें हराया था।
 देश के सात राज्यों की 18 राज्यसभा सीटों पर आगामी 19 जून को चुनाव और मतगणना होगी। इसके लिए 19 जून की सुबह 9 बजे से मतदान शुरू होगा। इसी दिन वोटों की गिनती भी की जाएगी। इससे पहले यह चुनाव मार्च में ही होना था लेकिन महामारी के कारण इसकी तारीख आगे बढ़ा दी गई। चुनाव आयोग ने ही 24 मार्च को अग्रिम आदेश जारी कर चुनाव पर रोक लगाई थी।
 
पूर्व प्रधानमंत्री एचडी देवेगौड़ा मंगलवार को राज्यसभा चुनावों के लिए नामांकन दाखिल करेंगे। इस फैसले का स्वागत करते हुए कांग्रेस अध्यक्ष सोनिया गांधी ने उन्हें बधाई दी है। कर्नाटक में राज्यसभा की चार सीटें हैं। इसके लिए नामांकन दाखिल करने की आखिरी तारीख नौ जून है। उन्नीस जून को होने वाले राज्यसभा चुनाव में कर्नाटक से सत्तासी वर्षीय एचडी देवेगौड़ा ने अपना नामांकन भरने का फैसला लिया है। ' यह जानकारी उनके बेटे और पूर्व मुख्यमंत्री एचडी कुमारास्वामी ने सोमवार को ट्वीट के जरिए दी। उन्होंने बताया कि पूर्व प्रधानमंत्री ने कांग्रेस अध्यक्ष सोनिया गांधी, कई राष्ट्रीय नेताओं व पार्टी विधायकों के आग्रह पर यह फैसला लिया है। कर्नाटक कांग्रेस के अध्यक्ष डीके शिवकुमार ने जनता दल के नेता एचडी देवगौड़ा के राज्यसभा चुनाव में समर्थन की बात पर कहा कि हमने एक प्रत्याशी राज्यसभा के लिए उतारने का फैसला किया है। हमारी पार्टी के नेता तय करेंगे कि बाकी बचे हुए कांग्रेस विधायक किसे वोट देंगे। JD की विधानसभा में चौंतीस सीट है जो राज्यसभा में सीट जीतने के लिए पर्याप्त नहीं है और इसे कांग्रेस की जरूरत होगी। जीतने के लिए कम से कम चौंतालीस वोटों की जरूरत है। यदि देवेगौड़ा को जीत मिलती है तो राज्यसभा में उनकी दोबारा एंट्री होगी। पहली बार वे प्रधानमंत्री के तौर पर एक हज़ार नौ सौ छियानवे में यहां पहुंचे थे। दो हज़ार उन्नीस के लोकसभा चुनाव में भाजपा के जीएस बासवराज ने उन्हें हराया था। देश के सात राज्यों की अट्ठारह राज्यसभा सीटों पर आगामी उन्नीस जून को चुनाव और मतगणना होगी। इसके लिए उन्नीस जून की सुबह नौ बजे से मतदान शुरू होगा। इसी दिन वोटों की गिनती भी की जाएगी। इससे पहले यह चुनाव मार्च में ही होना था लेकिन महामारी के कारण इसकी तारीख आगे बढ़ा दी गई। चुनाव आयोग ने ही चौबीस मार्च को अग्रिम आदेश जारी कर चुनाव पर रोक लगाई थी।